9. 12. 76 De Europæiske Fællesskabers Tidende Nr. L 340/25 RÅDETS AFGØRELSE af 23. november 1976 om nedsættelse af en stående fytosanitær komité (76/894/EØF) RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til det af Kommissionen forelagte udkast til afgørelse, og ud fra følgende betragtninger : For at lette gennemførelsen af de af Rådet trufne bestemmelser på det fytosanitære om- råde er der ved disse fastlagt en procedure for et snævert samarbejde mellem medlemssta- terne og Kommissionen ; for at dette samarbejde kan føres ud i livet bør der nedsættes en komité til at udøve de funktioner, som tillægges den ved disse bestemmelser ; det er ønskeligt, at samarbejdet kommer til at omfatte samtlige de i disse bestemmelser omhandlede områder ; der bør derfor gives den nævnte komité beføjelse til at behandle ethvert spørgsmål på disse områder — TRUFFET FØLGENDE AFGØRELSE : Artikel 1 Der nedsættes en stående fytosanitær komité, i det følgende benævnt »komiteen«, bestå- ende af repræsentanter for medlemsstaterne og med en repræsentant for Kommissionen som formand. Artikel 2 Komiteen udøver de funktioner, som tillægges den ved de af Rådet trufne bestemmelser på det fytosanitære område, i de tilfælde og på de betingelser, der er omhandlet i disse be- stemmelser. Den kan endvidere behandle ethvert andet spørgsmål, som falder inden for disse bestem- melsers område, og som dens formand måtte tage op, enten på eget initiativ eller på begæ- ring af en medlemsstat. Artikel 3 Komiteen udarbejder selv sin forretningsorden. Udfærdiget i Bruxelles, den 23. november 1976. På Rådets vegne A.P.L.M.M. van der STEE Formand